b"\n_START_ARTICLE_\nInundaci\xc3\xb3 de 2000 a Mo\xc3\xa7ambic\n_START_SECTION_\nHist\xc3\xb2ria meteorol\xc3\xb2gica\n_START_PARAGRAPH_\nL'octubre i novembre de 1999 les fortes pluges afectaren Mo\xc3\xa7ambic, seguides d'un nou per\xc3\xadode de fortes pluges al gener de 2000. A final de gener de 2000 els rius Incomati, Umbeluzi i Limpopo van desbordar i inundar porcions de la capital Maputo. A Ch\xc3\xb3kw\xc3\xa8 el riu Limpopo River va assolir un nivell de sis metre el 24 de gener, dos vegades el seu nivell normal. Algunes \xc3\xa0rees van rebre les precipitacions d'un any en dues setmanes i causar les inundacions pitjors que han afectat la naci\xc3\xb3 des de 1951._NEWLINE_L'aigua comen\xc3\xa7ava a retrocedir a final de febrer quan el cicl\xc3\xb3 Eline va tocar terra. Eline era un cicl\xc3\xb3 tropical de llarg durada que es va tenir prop de Beira el moment de major intensitat el 22 de febrer. A final de febrer de 2000 la situaci\xc3\xb3 era considerada el pitjor desastre natural del pa\xc3\xads en un segle.\n_START_SECTION_\nImpacte\n_START_PARAGRAPH_\nA final de gener, la cat\xc3\xa0strofe ja havia causat brots de mal\xc3\xa0ria i diarrea. A m\xc3\xa9s, va pertorbar el subministrament d'aigua i cobrir les carreteres. La principal carretera nord-sud  va ser tallada en tres llocs.  Unes 220.000 persones van ser despla\xc3\xa7ades, i ja abans l'arribada d'Eline havien mort 150 persones._NEWLINE_Els efectes combinats de l'aiguat i d'Eline deixaren unes 463.000 persones despla\xc3\xa7ades o sense llar, inclosos 180.000 nens de menys de cinc anys i al voltant de 700 morts, la meitat d'ells a Chokwe. amb uns danys estimats de $500 milions (2.000 USD). Es va destruir la major part del progr\xc3\xa9s econ\xc3\xb2mic que Mo\xc3\xa7ambic havia realitzat durant la d\xc3\xa8cada del anys 1990 despr\xc3\xa9s de la fi de la guerra civil.\n_START_SECTION_\nAjuda internacional i rescat\n_START_PARAGRAPH_\nAbans de l'arribada d'Eline, el govern de Mo\xc3\xa7ambic va fer una crida d'assist\xc3\xa8ncia a la comunitat internacional, i els pa\xc3\xafsos estaven comen\xc3\xa7ant a proporcionar ajuts. L'aleshores president de Mo\xc3\xa7ambic, Joaquim Chissano, va demanar ajuda addicional despr\xc3\xa9s de l'arribada de l'Eline, i va sol\xc2\xb7licitar $65 milions per reconstrucci\xc3\xb3 i ajuda d'emerg\xc3\xa8ncia. Posteriorment va incrementar la sol\xc2\xb7licitud a $160 milions. Pel 17 de mar\xc3\xa7 alguns pa\xc3\xafsos havien comprom\xc3\xa8s $119 milions. Pel 4 de mar\xc3\xa7 hi van arribar 39,6 tones de bens i material divers, que gaireb\xc3\xa9 van omplir el petit aeroport de Maputo._NEWLINE_El govern dels Pa\xc3\xafsos Baixos va donar cinc milions de florins ($2,2 milions de d\xc3\xb2lars), despr\xc3\xa9s que pr\xc3\xa8viament havia donat al voltant de dos milions de florins ($871.000 USD). El govern itali\xc3\xa0 va destinar \xe2\x82\xa410.000 milions de lires (2000 ITL) la meitat per a l'assist\xc3\xa8ncia d'emerg\xc3\xa8ncia immediata, i Dinamarca va comprometre \xe2\x82\xac2.68 milions d'euros. Su\xc3\xa8cia hi envi\xc3\xa0 kr10 milions (2000 SEK) i Irlanda \xe2\x82\xac507,000 euros al Programa Mundial d'Aliments. Portugal  va lliurar 40 tones d'aliments, medicines, tendes de campanya, i conserves, i la Creu  Roja Espanyola hi envi\xc3\xa0 dos vols d'ajuda. Canad\xc3\xa0 va enviar uns $11.6 milions CAD), mentre que els Estats Units proporcionaren $7 milions en aliments a trav\xc3\xa9s de la seva Ag\xc3\xa8ncia pel Desenvolupament Internacional, com a part de la seva contribuci\xc3\xb3 de $50 milions._NEWLINE_L'Oficina de l'Ajuda Humanit\xc3\xa0ria de la Comunitat Europea proporcion\xc3\xa0 \xe2\x82\xac25 milions al mar\xc3\xa7. Botswana va donar P23 milions de pula (BWP, $5 milions USD), i Maurici proporcion\xc3\xa0 uns $100,000 (USD). Ghana envi\xc3\xa0 $100,000 en aliments i roba. Austr\xc3\xa0lia tamb\xc3\xa9 proporcion\xc3\xa0 $1 mili\xc3\xb3, i Ar\xc3\xa0bia Saudita envi\xc3\xa0 dos avions amb ajuda humanit\xc3\xa0ria. Concern Worldwide va assignar $650,000 (USD) al febrer. Metges Sense Fronteres envi\xc3\xa0 un equip de cinc persones a B\xc3\xbazi. La Fundaci\xc3\xb3 Bill i Melinda Gates envi\xc3\xa0 $350,000 a CARE al mar\xc3\xa7. Mitjan\xc3\xa7ant Jubilee 2000, les nacions m\xc3\xa9s riques posposen els pagaments de deute durant un any. El Regne Unit va cancel\xc2\xb7lar el seu deute de $150 milions a final de febrer, i It\xc3\xa0lia els seus $500 milions de deute al mar\xc3\xa7._NEWLINE_El govern de Mo\xc3\xa7ambic utilitz\xc3\xa0 vaixells per evacuar els residents fora de les zones d'inundaci\xc3\xb3,  i va crear 121 camps per evacuats. Tanmateix el pa\xc3\xads tenia una capacitat limitada per a rescats a causa de la insufici\xc3\xa8ncia d'helic\xc3\xb2pters. Sud-\xc3\xa0frica va enviar una flota de dotze avions i helic\xc3\xb2pters per operar les missions de recerca i rescat, aix\xc3\xad com aliments per paracaigudes. Van ser assistits per dos helic\xc3\xb2pters de Malawi, sis del Regne Unit, i deu d'Alemanya. Pel 7 de mar\xc3\xa7 la flota de 29 helic\xc3\xb2pters havia rescatat 14.204 persones. Les aig\xc3\xbces residuals van contribuir al sorgiment de brots de mal\xc3\xa0ria i c\xc3\xb2lera, amb infeccions de mal\xc3\xa0ria quatre vegades superior a la taxa habitual que van matar almenys onze persones. Les \xc3\xa0rees al sud de Mo\xc3\xa7ambic tamb\xc3\xa9 van perdre l'acc\xc3\xa9s a l'aigua potable, una altra causa deshidrataci\xc3\xb3 i malalties. A m\xc3\xa9s, el Servei de les Nacions Unides d'Activitats relatives a les Mines express\xc3\xa0 la seva preocupaci\xc3\xb3 que l'aiguat canvi\xc3\xa9s les ubicacions de les mines terrestres sobrants de la guerra civil. M\xc3\xa9s tard, les restes del cicl\xc3\xb3 Gl\xc3\xb2ria van dificultar els trebals d'ajuda a causa de les fortes pluges. Quan a principi de mar\xc3\xa7 les aig\xc3\xbces van retrocedir, els residents van comen\xc3\xa7ar a tornar a casa."